05/08/2019 | Administración LocalMunicipal
As Pontes de García Rodríguez
Secretaría
Resolución 1178/2019, do 30 de xullo, de substitución nas funcións da Alcaldía durante o mes de agosto

Con este anuncio faise público que a Alcaldía do concello, mediante decreto 1178/2019, do 30 de xullo, estableceu as substitucións nas funcións da Alcaldía durante o mes de agosto. O texto íntegro do decreto é o seguinte: “DECRETO DE SUBSTITUCIÓN, POR VACACIÓNS, NAS FUNCIÓNS DA ALCALDÍA ENTRE OS DÍAS 01 DE AGOSTO DE 2019 E 31 DE AGOSTO DE 2019, AMBOS INCLUÍDOS, E AVOCACIÓN DE COMPETENCIAS DOS CONCELLEIROS/AS AUSENTES ANTECEDENTES DE FEITO: O alcalde estará ausente do concello, por vacacións, entre os días 01/08/2019 e 31/08/2019, ambos incluídos. Mediante decreto 978/2019, do 28 de xuño, determináronse as Tenencias de Alcaldía. Ao longo do mes estarán de vacacións os tenentes de alcalde, organizándose de modo que as funcións da Alcaldía se vaian asumindo segundo a orde que se establece. FUNDAMENTOS LEGAIS: O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 13 da Lei 40/2015, do 1 de outubro, de réxime xurídico do sector público, refírese á suplencia dos titulares dos órganos administrativos de xeito temporal por quen designe o órgano competente para o nomeamento de aqueles. O Decreto 978/2019, do 28 de xuño, determinou as Tenencias de Alcaldía. O Decreto 993/2019, do 24 de xuño, recolle as delegacións de competencias nas concellarías. Neste decreto establécese, no seu apartado 6.º) que “En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido”. De acordo con iso, RESOLVO: 1.º) Designar como substituto/a nas funcións da Alcaldía, á vista das ausencias por vacacións do alcalde e tenentes de alcalde durante o mes de agosto, a concelleira e concelleiros que se citan deseguido e nas datas indicadas: – Entre os días 01/08/2019 e 11/08/2019, ambos incluídos, a segunda tenente de alcalde, Ana María Pena Purriños. – Entre os días 12/08/2019 e 18/08/2019, ambos incluídos, o primeiro tenente de alcalde, Antonio Alonso Román. – Entre os días 19/08/2019 e 25/08/2019, ambos incluídos, o terceiro tenente de alcalde, Vicente Roca Uceira. – Finalmente, entre os días 26/08/2019 e 31/08/2019, ambos incluídos, o quinto tenente de alcalde, Jesús Tembrás Martínez. De acordo co apartado 6.º do Decreto 993/2019, a alcaldesa e alcaldes en funcións asumirán, por avocación, as competencias delegadas dos concelleiros/as que se atopan de vacacións.2.º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.3.º) Dar conta deste decreto ao Pleno da Corporación na primeira sesión que teña lugar consonte ao previsto na normativa vixente. As Pontes de Malgorzata Maria Cochrane Teixine” (asinado dixitalmente por Alcaldía e Secretaría). As Pontes de Malgorzata Maria Cochrane Teixine, 30 de xullo de 2019. O alcalde Valentín González Formoso